Ֆրենկ Ռեմսի

Ֆրենկ Փլամպթոն Ռեմսի (, ծնվել է՝ ), անգլիացի մաթեմատիկոս, մաթեմատիկայի, փիլիսոփայության և տնտեսագիտության հետազոտող, Ռեմսիի թեորեմի, Ռեմսիի տեսության, Ռեմսիի առաջարկների հեղինակ, Ռեմսի-Կասսա-Կուպմանս մոդելի համահեղինակ։

Կենսագրություն 
Ֆրենկ Ռեմսին ծնվել է 1903 թվականի փետրվարի 22-ին՝ մաթեմատիկոս և Մագդալենի քոլեջի նախագահ Արթուր Ռեմսիի ընտանիքում։ Նա չորս երեխաներից ավագն էր։ Կրտսեր եղբայր Մայքլ Ռեմսին հետագայում դարձել է Քենթերբերիի արքեպիսկոպոս, ի տարբերություն Ֆրենկի, որը աթեիստ էր  մինչև իր կյանքի վերջը։ 1915 թվականին Ֆրենկն ընդունվել է Վինչեստեր քոլեջ, հետագայում մաթեմատիկա է սովորել Թրինիթի քոլեջում, որտեղ ի հայտ են եկել նրա վաղ տարիքի բազմակողմանի ունակություններն ու հետաքրքրությունները։

1924 թվականին Ջ. Մ. Քեյնսի աջակցության շնորհիվ նա դարձել է Քեմբրիջի Քինգս քոլեջի դասախոս։ Դասախոսել է մաթեմատիկա, հետագայում դարձել մաթեմատիկայի ուղղության ուսումնական բաժնի վարիչ։

1925 թվականին նա ամուսնացել է,  ունեցել է երկու դուստր։

1927 թվականին հրատարակել է Փաստեր և դրույթներ  հոդվածը, որտեղ ներկայացրել է, ինչպես երբեմն անվանում են, ճշմարտության ավելորդ տեսությունը։ Նրա անունով է կոչվել 1930 թվականին Ռեմսիի ապացուցված թեորեմը (տես Ռեմսիի թեորեմ), հետագայում առաջացել է մաթեմատիկայի առանձին ճյուղ՝ Ռեմսիի տեսությունը։

Տնտեսագիտության մեջ ուսումնասիրել է մաթեմատիկական մոդելավորման խնդիրները, մասնավորապես մշակել է օպտիմալ հարկման և տնտեսական աճի մոդելներ։ Ֆրենկ Ռեմսիի հետազոտությունները մաթեմատիկական տնտեսագիտության ոլորտում բարձր են գնահատել նրա ժամանակակիցները, նրա անունը կրում է տնտեսական աճի մոդելներից մեկը (տես Ռեմսիի մոդելը), իսկ Ռեմսիի խնդիրը հայտնի է նաև տնտեսական տեսության մեջ։

Հավանականությունների բնույթի վերաբերյալ նրա աշխատությունները շատ առումներով առաջ էին անցել իրենց ժամանակից, դրանց նշանակությունը պարզ դարձավ միայն խաղերի տեսության և որոշումների տեսության զարգացմամբ։ Համագործակցել է Լյուդվիգ Վիտգենշթայնի հետ, 19 տարեկանում թարգմանել է նրա Տրամաբանական-փիլիսոփայական տրակտատը։ Մասնակցել է  Լյուդդվիգ Վիտգենշթայնի և իտալացի տնտեսագետ Պիերո Սրաֆայի հետ քննարկումներին։

Մահացել է 1930 թվականի հունվարի 19-ին վարակիչ հեպատիտով անհաջող վիրահատության արդյունքում։

Աշխատություններ 
 The Foundations of mathematics and other logical essays, — London, 1931.
 On truth, Kluwer, 1991.
 Notes on philosophy, probability and mathematics, — Neapel, 1990.
 A mathematical theory of saving  // The Economic Journal, Volume 38, Issue 152 (Dec., 1928), pp. 543–559.
 A contribution to the theory of taxation, 1927.
 On a problem of formal logic, - Proceedings London mathematical society, 1930.
 Philosophical papers / Mellor ed., Cambridge, 1990 (в сбор.: The Foundations of Mathematics (1925), Universals (1925), Theories (1929), Knowledge (1929), Facts and propositions (1927), General propositions and causality (1929), Truth and probability (1926)).

Ռուսերեն թարգմանություն 
 Рамсей Ф. П. Философские работы. — : Канон+РООИ "Реабилитация", 2011. — 368 с. — ISBN 978-5-88373-081-7.

Ծանոթագրություններ

Գրականություն 
 Кейнс Дж. М. Frank Plumpton Ramsey, in «Essays in biography», 1933
 Суровцев В. А. Ф. П. Рамсей и программа логицизма. — Томск: Изд-во. Том. ун-та, 2012. — 258 с.

Բրիտանացի տնտեսագետներ
Անգլիացի փիլիսոփաներ
Բրիտանացի մաթեմատիկոսներ
Անգլիացի տնտեսագետներ
Անգլիացի աթեիստներ
20-րդ դարի փիլիսոփաներ
20-րդ դարի մաթեմատիկոսներ
Քեմբրիջի համալսարանի շրջանավարտներ
Վիեննայի համալսարանի շրջանավարտներ